CELEX: 62011TN0593
Language: da
Date: 2011-11-28 00:00:00
Title: Sag T-593/11: Sag anlagt den 28. november 2011 — Al-Chihabi mod Rådet

28.1.2012   
            
            
               DA
            
            
               Den Europæiske Unions Tidende
            
            
               C 25/62
            
         
      Sag anlagt den 28. november 2011 — Al-Chihabi mod Rådet
      (Sag T-593/11)
      (2012/C 25/119)
      Processprog: engelsk
      
         Parter
      
      
         Sagsøger: Fares Al-Chihabi (Aleppo, Syrien) (ved advokaterne L. Ruessmann og W. Berg)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets forordning (EU) nr. 878/2011 af 2. september 2011 (1), Rådets forordning (EU) nr. 1011/2011 af 13. oktober 2011 (2), Rådets afgørelse 2011/522/FUSP af 2. september 2011 (3), samt Rådets afgørelse 2011/684/FUSP af 13. oktober 2011 (4) og alle efterfølgende retsakter, i det omfang de viderefører eller erstatter de restriktive foranstaltninger, annulleres, for så vidt som de vedrører sagsøgeren.
               
            
                  —
               
               
                  Rådet tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1)
               
               
                  Første anbringende vedrørende tilsidesættelse af retten til god forvaltning, herunder navnlig begrundelsespligten i henhold til artikel 41 i Den Europæiske Unions charter om grundlæggende rettigheder, artikel 216 TEUF og artikel 14, stk. 2 i Rådets forordning (EF) nr. 422/2011 (5).
               
            
                  2)
               
               
                  Andet anbringende vedrørende tilsidesættelse af sagsøgerens ret til forsvar, herunder navnlig retten til at blive hørt, og retten til effektiv domstolsprøvelse.
               
            
                  3)
               
               
                  Tredje anbringende vedrørende tilsidesættelse af sagsøgerens grundlæggende rettigheder på en ubegrundet og uforholdsmæssig måde, herunder navnlig ejendomsretten, retten til respekt for ære og omdømme, retten til at arbejde og oprette og drive egen virksomhed samt uskyldsformodningen.
               
            
                  4)
               
               
                  Fjerde anbringende vedrørende tilsidesættelse af sagsøgerens ret til privatlivets fred, idet de foranstaltninger, hvorved midler indefryses, og den frie bevægelighed begrænses, ligeledes udgør et uforholdsmæssigt indgreb i sagsøgerens grundlæggende ret til respekt for sit privatliv og en tilsidesættelse af det almindelige proportionalitetsprincip.
               
            
         (1)  Rådets forordning (EU) nr. 878/2011 af 2.9.2011 om ændring af forordning (EU) nr. 442/2011 om restriktive foranstaltninger på baggrund af situationen i Syrien (EUT L 228, s.1).
      
         (2)  Rådets forordning (EU) nr. 1011/2011 af 13.10.2011 om ændring af forordning (EU) nr. 442/2011 om restriktive foranstaltninger på baggrund af situationen i Syrien (EUT L 269, s. 18).
      
         (3)  Rådets afgørelse 2011/522/FUSP af 2.9.2011 om ændring af afgørelse 2011/273/FUSP om restriktive foranstaltninger over for Syrien (EUT L 228, s. 16).
      
         (4)  Rådets afgørelse 2011/684/FUSP af 13.10.2011 om ændring af afgørelse 2011/273/FUSP om restriktive foranstaltninger over for Syrien (EUT L 269, s. 33).
      
         (5)  Rådets forordning (EU) nr. 442/2011 af 9.5.2011 om restriktive foranstaltninger på baggrund af situationen i Syrien (EUT L 121, s. 1).